ธ.ก.ส.กดปุ่มโอนเงินชาวนา ลอตต่อไปแจกอีก 4 หมื่นราย
นายสมศักดิ์ กังธีระวัฒน์ รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ล่า สุด ธ.ก.ส.จ่ายเงินให้แก่โครงการสนับสนุนเงินช่วยเหลือต้นทุนการผลิตให้แก่เกษตรกรผู้ปลูกข้าว ปีการผลิต 2559/60 หรือเงินไร่ละ 1,000 บาท ณ วันที่ 29 มิ.ย.2560 ธ.ก.ส.ได้โอนเงินให้แก่เกษตรกรทั่วประเทศแล้ว 3,873,289 ราย เป็นเงิน 32,154 ล้านบาท ส่วนโครงการช่วยเหลือค่าเก็บเกี่ยวและปรับปรุงคุณภาพข้าวให้แก่เกษตรกรรายย่อยผู้ปลูกข้าว ปีการผลิต 2559/2560 ณ วันที่ 29 มิ.ย.2560 เกษตรกร ได้รับเงินไปแล้ว 3,739,899 ราย เป็นเงิน 31,653 ล้านบาท กรณีที่สมาพันธ์เกษตรกรและชมรมชาวนาจังหวัดสงขลาร้องเรียนว่า ยังไม่ได้รับเงินช่วยเหลือนั้น จากการเร่งตรวจสอบข้อมูลพบว่า ส่วนใหญ่เกษตรกรมาขึ้นทะเบียนหลังจากสิ้นสุดโครงการแล้ว และมีบางส่วนที่ข้อมูลยังไม่ถูกต้อง ทำให้ต้องตรวจสอบและแก้ไขข้อมูลให้ถูกต้องตรงกัน ซึ่งคาดว่า มีเกษตรกรจะได้รับความช่วยเหลือเพิ่มเติมอีกดังกล่าว 40,000 ราย ซึ่งขณะนี้ ธ.ก.ส.ได้เร่งดำเนินการเสนอเรื่องขอความเห็นชอบไปยังส่วนงานที่เกี่ยวข้องเสร็จเรียบร้อยแล้ว โดยเฉพาะเกษตรกรภาคใต้มีจำนวนมากที่สุด เนื่องจากในช่วงนั้นมีเหตุการณ์น้ำท่วมทำให้เกษตรกรตกหล่นการสำรวจ โดย ธ.ก.ส.ได้รายงานเรื่องดังกล่าวให้กระทรวงการคลังรับทราบแล้ว เพื่อรอเสนอเรื่องดังกล่าวให้คณะรัฐมนตรี (ครม.) พิจารณาต่อไปโดยเร็ว.
นายสมศักดิ์ กังธีระวัฒน์ รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ล่า สุด ธ.ก.ส.จ่ายเงินให้แก่โครงการสนับสนุนเงินช่วยเหลือต้นทุนการผลิตให้แก่เกษตรกรผู้ปลูกข้าว ปีการผลิต 2559/60 หรือเงินไร่ละ 1,000
สมศักดิ์ กังธีระวัฒน์,ธ.ก.ส.,ชาวนา,เกษตรกร,ต้นทุนการผลิต,ข่าวทั่วไป